*****

ΚΑΝΟΝΙΣΜΟΣ (ΕΟΚ) αριθ. 297/86 ΤΗΣ ΕΠΙΤΡΟΠΗΣ

της 10ης Φεβρουαρίου 1986

περί της κατανομής των κοινοτικών ποσοστώσεων για την εξαγωγή τεφρών και υπολειμμάτων καθώς και απορριμμάτων και θραυσμάτων χαλκού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης του Βασιλείου της Ισπανίας στην Ευρωπαϊκή Οικονομική Κοινότητα,

τον κανονισμό ΕΟΚ αριθ. 1023/70 του Συμβουλίου της 25ης Μαΐου 1970 περί θεσπίσεως κοινής διαδικασίας διαχειρίσεως των ποσοστώσεων (1), και ιδίως το άρθρο 2,

Εκτιμώντας:

ότι ο κανονισμός (ΕΟΚ) αριθ. 3680/85 του Συμβουλίου της 20ής Δεκεμβρίου 1985 περί του καθεστώτος εξαγωγής ορισμένων απορριμμάτων και θραυσμάτων μη σιδηρούχων μετάλλων (2) καθόρισε τις κοινοτικές ποσοστώσεις για την εξαγωγή υπολλειμμάτων και τεφρών καθώς και απορριμμάτων και θραυσμάτων χαλκού για το έτος 1986· ότι αυτός ο ίδιος κανονισμός καθόρισε επίσης τις ποσοστώσεις για τις εξαγωγές στην Ισπανία αυτών των προϊόντων από τα κράτη μέλη της Κοινότητας των Δέκα·

ότι, σύμφωνα με το άρθρο 4 του κανονισμού (ΕΟΚ) αριθ. 3680/85, πρέπει να ληφθούν υπόψη για την κατανομή των ποσοστώσεων οι εκτιμώμενες ανάγκες, καθώς και οι δυνατότητες εξαγωγής που έχουν δημιουργηθεί προηγουμένως για τα εν λόγω προϊόντα·

ότι, πρέπει να εξασφαλιστεί εύκαμπτος τρόπος διαχείρισης των κοινοτικών αποθεμάτων, ο οποίος να επιτρέπει την επί ίσοις όροις και συνεχή πρόσβαση όλων των εξαγωγέων στις ποσοστώσεις έως ότου αυτές εξαντληθούν·

ότι, καθώς το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνεννοηθεί και αντιπροσωπεύονται από την οικονομική ένωση BENELUX, κάθε εργασία σχετική με τη διαχείριση των μεριδίων που χορηγούνται στην εν λόγω οικονομική ένωση είναι δυνατό να πραγματοποιείται από ένα από τα μέλη της·

ότι τα μέτρα που προβλέπονται στο παρόντα κανονισμό είναι σύμφωνα με την γνώμη της Επιτροπής Διαχειρίσεως Ποσοστώσεων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κοινοτικές ποσοτικές ποσοστώσεις που ανοίγονται στην εξαγωγή με τον κανονισμό (ΕΟΚ) αριθ. 3680/85 για την περίοδο από 1η Ιανουαρίου μέχρι 31 Δεκεμβρίου 1986, κατανέμονται μεταξύ των κρατών μελών ως εξής, με την επιφύλαξη του άρθρου 4:

(σε τόνους)

1.2.3 // // // // Κλάση

του κοινού

δασμολογίου

// Περιγραφή εμπορευμάτων

// Ποσότητα

// // // // // // // ex 26.03 // Τέφραι και υπολείμματα χαλκού και των κραμάτων του // Γερμανία 9 000

Γαλλία 3 300

Ιταλία 2 350

Μπενελούξ 850

Ηνωμένο Βασίλειο 1 600

Δανία 1 400

Ιρλανδία - Ελλάδα 700

Ισπανία 200

Πορτογαλία 100

+ κοινοτικά αποθέματα 5 500

(σε τόνους)

// // // // Κλάση

του κοινού

δασμολογίου

// Περιγραφή εμπορευμάτων

// Ποσότητα

// // // // // 74.01 Δ // Απορρίματα και θραύσματα χαλκού και των κραμμάτων του // Γερμανία 13 500

Γαλλία 4 000

Ιταλία 1 000

Μπενελούξ 4 500

Ηνωμένο Βασίλειο 2 200

Δανία 1 000

Ιρλανδία 480

Ελλάδα 200

Ισπανία 200

Πορτογαλία 100

+ κοινοτικά αποθέματα 3 020

// // // Άρθρο 2

Οι εξαγωγές στην Ισπανία των κρατών μελών της Κοινότητας των Δέκα περιορίζονται στα ακόλουθα ποσά για την περίοδο από 1η Ιανουαρίου μέχρι 31 Δεκεμβρίου 1986.

(σε τόνους)

1.2.3 // // // // Κλάση

του κοινού

δασμολογίου

// Περιγραφή εμπορευμάτων

// Ποσότητα

// // // // ex 26.03 // Τέφραι και υπολείμματα χαλκού και των κραμάτων του // Γερμανία 1 300

Γαλλία 1 700

Ιταλία 200

Μπενελούξ 300

Ηνωμένο Βασίλειο 1 200

Δανία 100

Ιρλανδία 100

Ελλάδα 100

// 74.01 Δ // Απορρίματα και θραύσματα χαλκού και των κραμμάτων του // Γερμανία 3 000

Γαλλία 6 500

Ιταλία 1 100

Μπενελούξ 1 100

Ηνωμένο Βασίλειο 1 500

Δανία 200

Ιρλανδία 400

Ελλάδα 200

// // // Άρθρο 3

1. Εάν το αρχικό μερίδιο ενός κράτους μέλους, όπως ορίζεται στο άρθρο 1, ή αυτό το ίδιο το μερίδιο, μειωμένο κατά το τμήμα που επιστρέφεται στο απόθεμα, στην περίπτωση που έχουν εφαρμοστεί οι διατάξεις του άρθρου 5, χρησιμοποιείται κατά ποσοστό 70 % ή υψηλότερο, αυτό το κράτος μέλος προβαίνει στην ανάληψη, κατόπιν κοινοποιήσεως στην Επιτροπή και κατά το μέτρο που η ποσότητα του αποθέματος το επιτρέπει, ενός δευτέρου μεριδίου ίσου προς το 15 % αυτού του αρχικού μεριδίου ενδεχομένως στρογγυλευμένο στην ανώτερη μονάδα.

2. Εάν, μετά την εξάντληση του αρχικού μεριδίου, το δεύτερο μερίδιο του οποίου έγινε ανάληψη από ένα κράτος μέλος, χρησιμοποιηθεί κατά ποσοστό 70 % ή υψηλότερο, αυτό το κράτος μέλος προβαίνει, σύμφωνα με τους όρους που προβλέπονται στην παράγραφο 1, σε ανάληψη ενός τρίτου μεριδίου ίσου προς το 7,5 % του αρχικού του μεριδίου, ενδεχομένως στρογγυλευμένο στην ανώτερη μονάδα.

3. Εάν, μετά την εξάντληση του δεύτερου μεριδίου του, το τρίτο μερίδιο του οποίου έγινε ανάληψη από ένα κράτος μέλος, χρησιμοποιηθεί κατά ποσοστό 70 % ή υψηλότερο, αυτό το κράτος μέλος προβαίνει, σύμφωνα με τους ίδιους όρους, σε ανάληψη ενός τέταρτου μεριδίου ίσου προς το τρίτο.

Αυτή η διαδικασία ακολουθείται μέχρις εξαντλήσεως του αποθέματος.

4. Κατά παρέκκλιση από τις παραγράφους 1, 2 και 3, κάθε κράτος μέλος μπορεί να προβαίνει σε ανάληψη μεριδίων μικρότερων από εκείνα που ορίζεται στις παραγράφους αυτές, εάν έχει λόγους να πιστεύει ότι υπάρχει κίνδυνος να μην εξαντληθούν αυτά τα μερίδια. Ενημερώνουν την Επιτροπή για τους λόγους που το οδήγησαν στην εφαρμογή της παρούσας παραγράφου. Άρθρο 4

Τα συμπληρωματικά μερίδια, των οποίων γίνεται ανάληψη κατ' εφαρμογή του άρθρου 3, ισχύουν μέχρι τις 31 Δεκεμβρίου 1986.

Άρθρο 5

Τα κράτη μέλη επιστρέφουν στο απόθεμα, το αργότερο στις 15 Οκτωβρίου 1986, το τμήμα του αρχικού τους μεριδίου το οποίο δεν χρησιμοποιήθηκε και το οποίο κρίνουν ότι δεν πρέπει να χρησιμοποιηθεί.

Τα κράτη μέλη ανακοινώνουν στην Επιτροπή, το αργότερο στις 15 Οκτωβρίου 1986, το τμήμα του αρχικού μεριδίου τους που επιστρέφουν στο απόθεμα.

Άρθρο 6

Η Επιτροπή προβαίνει σε καταχώρηση των ποσοτήτων των μεριδίων που ανήχθηκαν από τα κράτη μέλη σύμφωνα με τα άρθρα 1 και 3 και, μόλις λάβει τις κοινοποιήσεις, ενημερώνει καθένα από αυτά για την κατάσταση εξαντλήσεως του αποθέματος.

Η Επιτροπή ενημερώνει τα κράτη μέλη, το αργότερο στις 20 Οκτωβρίου 1986, για την κατάσταση του αποθέματος μετά τις επιστροφές που έγιναν κατ' εφαρμογή του άρθρου 5.

Η Επιτροπή φροντίζει ώστε η ανάληψη ποσότητας που εξαντλεί το απόθεμα να μην υπερβαίνει τα όρια του διαθέσιμου υπολοίπου αυτού στο κράτος μέλος που προβαίνει στην τελευταία αυτή ανάληψη.

Άρθρο 7

1. Τα κράτη μέλη θεσπίζουν όλες τις διατάξεις που κρίνουν χρήσιμες, ώστε το άνοιγμα των συμπληρωματικών μεριδίων, των οποίων έγινε ανάληψη κατ' εφαρμογή του άρθρου 3, να καταστήσει δυνατό τον, χωρίς διακοπή, καταλογισμό στα σωρρευμένα μερίδια τους της κοινοτικής ποσοστώσεως.

2. Τα κράτη μέλη εξασφαλίζουν στους εξαγωγείς των εν λόγω προϊόντων που είναι εγκατεστημένοι στην επικράτεια τους την ελεύθερη πρόσβαση στα μερίδια που τους έχουν χορηγηθεί.

3. Τα κράτη μέλη προβαίνουν στον καταλογισμό των εξαγωγών των εν λόγω προϊόντων στο μερίδιο τους, με το ρυθμό που αυτά τα προϊόντα προσκομίζονται στο τελωνείο βάσει αδειών ή τελωνειακών εγγράφων εξαγωγής.

4. Η κατάσταση εξαντλήσεως των μεριδίων των κρατών μελών διαπιστώνεται βάσει των εξαγωγών που καταλογίζονται σύμφωνα με τους όρους της παραγράφου 3.

Άρθρο 8

Τα κράτη μέλη κοινοποιούν στην Επιτροπή τις πληροφορίες που προβλέπονται στο άρθρο 8 του κανονισμού ΕΟΚ αριθ. 1023/70.

Άρθρο 9

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι τις 31 Δεκεμβρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Φεβρουαρίου 1986.

Για την Επιτροπή

Willy DE CLERQ

Αντιπρόεδρος

(1) ΕΕ αριθ. L 124 της 8. 6. 1970, σ. 1.

(2) ΕΕ αριθ. L 351 της 28. 12. 1985, σ. 5.